Lesufi besoek wit boelies – praag.co.za
Lesufi besoek wit boelies
Die Gautengse Departement van Onderwys het skriftelik geantwoord op 'n navraag deur OFM-nuus en bevestig dat die hoof van die Krugerlaan Hoërskool in Vereeniging met die ouers van 'n boelie-slagoffer vergader het.
Die Gautengse LUR vir Onderwys Panyaza Lesufi het vandag die skool, die ouers van beide wit seuns en die skool se bestuurspan ontmoet.
Dit volg nadat 'n video Vrydag op Youtube geplaas is wat wys hoe 'n wit seun deur 'n mede-leerling geboelie word, terwyl 'n wit onderwyser niks doen om die voorval te keer nie.
Departementele woordvoerder Phumla Sekhonyane sê die departement wag steeds vir 'n verslag van die skool. Lesufi het sy teleurstelling met wat by die skool gebeur het uitgespreek. Hy het verder sy departement opdrag gegee om die toesig van leerders by die skool te ondersoek.
Intussen het die voorsitter van die Federasie van Beheerliggame van Suid-Afrikaanse Skole (FEDSAS), Paul Colditz, gesê die video is skokkend.
Skrywer praagGepubliseer op 18 Junie 2015 Kategorieë Afrikaanse nuus, NuusSleutelwoord boelie, Gautengse departement van Onderwys, Krugerlaan Hoërskool, Panyaza Lesufi, Vereeniging